

**Инвестициялық салықтық преференциялардың қолданылу мерзімдерін белгілеу туралы**

Қазақстан Республикасы Үкіметінің 2005 жылғы 5 шілдедегі N 687 Қаулысы

         "Инвестициялар туралы" Қазақстан Республикасының 2003 жылғы 8 қаңтардағы Заңының  14-бабының 3-тармағына сәйкес Қазақстан Республикасының Үкіметі  **ҚАУЛЫ ЕТЕДІ:**

      1. "Ферроқорытпа (ферроникель) өндіру жөніндегі металлургия зауытын салу және пайдалану" инвестициялық жобасы бойынша "Музбель" жауапкершілігі шектеулі серіктестігіне берілетін инвестициялық салықтық преференциялардың қолданылуының мынадай мерзімдері белгіленсін:

      корпоративтік табыс салығы бойынша - инвестициялық жоба шеңберінде тіркелген активтер пайдалануға берілген жылдан кейінгі жылдың 1 қаңтарынан бастап бес жыл;

      мүлікке салынатын салық бойынша - инвестициялық жоба шеңберінде тіркелген активтер пайдалануға берілген жылдан кeйiнгi жылдың 1 қаңтарынан бастап бес жыл;

      жер салығы бойынша - инвестициялық жоба шеңберінде тіркелген активтер пайдалануға берілген жылдан кейінгі жылдың 1 қаңтарынан бастап бес жыл.

      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК